L-Uffiċċju Meteoroloġiku aġġorna t-twissija li ħareġ aktar kmieni dalgħodu li r-riħ mill-Majjistral lokalment se jilħaq qawwa ta’ riefnu kultant. It-twissija ta’ riefnu spiċċat ftit wara l-4 p.m. It-twissija li ħarġet filgħodu kienet ta’ riħ mill-Majjistral se jkun ftit qawwi għal qawwi u lokalment ikun qawwi ħafna f’xi waqtiet fuq l-inħawi fejn jaqbel tal-Gżejjer Maltin. L-Uffiċċju qal li din it-twissija se tibqa’ fis-seħħ sat-8.00 p.m. Minħabba l-maltemp, l-Assoċċjazzjoni Maltija tal-Football, l-MFA ħabbret li se tħassar il-futbol li kellu jintlagħab illum wara nofsinhar fil-Hibs Stadium.